ત્યારે શ્રીઆચાર્યજીએ પોતે કુંભનદાસ અને એમની સ્ત્રીને નામ સંભળાવ્યું. ત્યારે સ્ત્રીએ આચાર્યજીને વિનંતી કરી કે મહારાજ! આપ મહાપુરુષ છો. મારે બેટા નથી, તેથી કૃપા કરો ત્યારે શ્રીઆચાર્યજી કૃપા કરીને કહે, તારે સાત બેટા થશે તે સ્ત્રી પોતાના મનમાં પ્રસન્ન થઈ, ત્યારે કુંભનદાસે પોતાની સ્ત્રીને કહ્યું કે આ શું તે શ્રીઆચાર્યજી પાસે માંગ્યું? શ્રીઠાકુરજી માંગતી તો શ્રીઠાકુરજી દેતા. ત્યારે સ્ત્રીએ કહ્યું કે મને જે જોઈતું હતું તે મેં માંગ્યું, અને જે તમારે જોઈએ તે તમે માંગી લો, ત્યારે કુંભનદાસ ચૂપ રહ્યા.પછી શ્રીઆચાર્યજી પોતે શ્રીગોવર્ધનનાથજીનું નાનું સરખું મંદિર બનાવરાવીને તે મંદિરમાં શ્રી શ્રીગોવર્ધનનાથજીને પધરાવીને, રામદાસ ચૌહાણને સેવાની આજ્ઞા આપી. ત્યારે રામદાસ, સદુપાંડે આદિ વ્રજવાસી બધું સીધું સામગ્રી લઈ આવતા.